CELEX: C2006/326/87
Language: el
Date: 2006-12-30 00:00:00
Title: Υπόθεση C-456/06: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 16 Νοεμβρίου 2006 — Peek & Cloppenburg KG κατά Cassina S.p.A.

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/43
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 16 Νοεμβρίου 2006 — Peek & Cloppenburg KG κατά Cassina S.p.A.
   (Υπόθεση C-456/06)
   (2006/C 326/87)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   
      Εναγομένη και αναιρεσείουσα: Peek & Cloppenburg KG
   
      Ενάγουσα και αναιρεσίβλητη: Cassina S.p.A.
   Προδικαστικά ερωτήματα
   
               1)
            
            
               
                           α)
                        
                        
                           Μπορεί να θεωρηθεί ως διανομή στο κοινό με οποιαδήποτε, μορφή μέσω πώλησης ή άλλως υπό την έννοια του άρθρου 4, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (1), για την κοινωνία της πληροφορίας, η παροχή στους τρίτους της δυνατότητας να χρησιμοποιούν αναπαραγωγές έργων που προστατεύονται από το δικαίωμα του δημιουργού; χωρίς η παροχή της δυνατότητας χρήσεως να συνδέεται με τη μεταβίβαση της πραγματικής εξουσίας διαθέσεως των εν λόγω έργων;
                        
                     
                           β)
                        
                        
                           Υπάρχει διανομή κατά το άρθρο 4, παράγραφος 1, της οδηγίας για την κοινωνία της πληροφορίας και στην περίπτωση κατά την οποία αναπαραγωγές έργων που προστατεύονται από το δικαίωμα του δημιουργού επιδεικνύονται στο κοινό, (πρωτ. σ. 3) χωρίς να παρέχεται στους τρίτους η δυνατότητα χρήσεως των αναπαραγωγών αυτών;
                        
                     
         
               2)
            
            
               Σε περίπτωση καταφατικής απαντήσεως: Μπορεί η προστασία της ελεύθερης κυκλοφορίας των εμπορευμάτων να εμποδίσει την άσκηση του δικαιώματος διανομής στις προπαρατεθείσες περιπτώσεις, εάν οι επιδεικνυόμενες αναπαραγωγές εντός του κράτους μέλους, όπου κατασκευάστηκαν και τέθηκαν σε κυκλοφορία, δεν απολαύουν της προστασίας του δικαιώματος του δημιουργού;
            
         
      (1)  ΕΕ L 167, σ. 10.